text: En anderledes sidste skoledag
  27 juni 2014 kl. 14.39
  For både børn og lærere i folkeskolen var sidste skoledag, ikke helt som den plejer.
  Udadtil var det en sidste skoledag, som den plejer for 3.C på Bakkeskolen i Bramming i dag. Men for både børn og lærere var det sidste skoledag inden den nye skolereform. Og det er især lærerne, der tænker over netop det.
  -Mange af tingene er noget, som ikke påvirker eleverne, men som påvirker os lærere rigtig meget, fortæller 3.C's klasselærer, Birgitte Klein Edens.
  -Vi har jo ikke prøvet det før, så vi må jo finde ud af, hvordan vi finder bedst muligt ud af det. Det kan også være, det bliver helt anderledes, end vi forventer, fortæller hun.
  Den 13. august bliver 3.C til 4.C ? og skolereformen er trådt i kraft.
  